36. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 23 της 21 Ιαν./9 Φεβρ. 1966  (ΦΕΚ Α΄ 28) Περί επιβολής εισφοράς επί του ωφελίμου φορτίου των φορτηγών αυτοκινήτων δημοσίας χρήσεως. Λαβόν υπ’ όψιν την, υπό του Υπουργού των Οικονομικών, γενομένην εισήγησιν, αποφασίζει: Άρθρ.1.-1.Επί φορτηγών αυτοκινήτων δημοσίας χρήσεως, εξαιρέσει των αυτοκινήτων ψυγείων μετά ψυκτικού μηχανήματος, δια τα οποία, εις περίπτωσιν αντικαταστάσεως ή αναθεωρήσεως του ωφελίμου φορτίου αυτών κατ’ εφαρμογήν των διατάξεων της υπ’ αριθ. 194350/23.11.65 (ΦΕΚ 804 Β΄ της 30.11.1965) αποφάσεως του Υπουργού των Συγκοινωνιών προκύπτει ωφέλιμον φορτίον ανώτερον του εν τη αδεία κυκλοφορίας αναγεγραμμένου, ο ιδιοκτήτης ή κάτοχος του αυτοκινήτου δικαιούται να ζητήση όπως η νέα άδεια τούτου εκδοθή δια το ηυξημένον ωφέλιμον φορτίον υποβαλλόμενος εις εφ’ άπαξ εισφοράν υπέρ του Δημοσίου ανερχομένην εις δραχ. 30.000 δι’ έκαστον επί πλέον χορηγούμενον τόννον ωφελίμου φορτίου. Επί κλάσματος τόννου το ποσόν της εισφοράς περιορίζεται αναλόγως. Το τέταρτον της αναλογούσης εισφοράς ταύτης καταβάλλεται εις το Δημόσιον Ταμείον συν τη χορηγήσει της νέας αδείας κυκλοφορίας του φορτηγού αυτοκινήτου, το δ’ υπόλοιπον εις εξ ισοπόσους μηνιαίας δόσεις, της πρώτης δόσεως καταβαλλομένης εντός του πρώτου δεκαημέρου του μεθεπομένου από της εκδόσεως της άνω αδείας κυκλοφορίας μηνός. Η μη έγκαιρος καταβολή εκάστης δόσεως συνεπάγεται την υπό του αρμοδίου Οικονομικού Εφόρου αφαίρεσιν της αδείας κυκλοφορίας του αυτοκινήτου και των πινακίδων κυκλοφορίας αυτού, μέχρις εξοφλήσεως των οφειλομένων δόσεων. 2.Εις περίπτωσιν καθ’ ην ο δικαιούχος της αδείας κυκλοφορίας των περί ων η παρ. 1 αυτοκινήτων, δεν αποδέχεται το κατά την αναθεώρησιν ή αντικατάστασιν προκύπτον ωφέλιμον φορτίον του αυτοκινήτου και την αντίστοιχον καταβολήν της εισφοράς, υποχρεούται όπως δηλώση τούτο εγγράφως εις την αρμοδίαν Υπηρεσίαν του Υπουργείου Συγκοινωνιών εις ην τούτο προσάγεται προς απογραφήν και ταξινόμησιν ως και εις την οικείαν Οικονομικήν Εφορίαν. Η υποβολή της δηλώσεως ταύτης συνεπάγεται την οριστικήν απώλειαν του δικαιώματος όπως τύχη ούτος αδείας κυκλοφορίας δια το επί πλέον ωφέλιμον φορτίον. Εν τη περιπτώσει ταύτη εφ’ όσον πρόκειται περί αναθεωρήσεως η νέα άδεια κυκλοφορίας εκδίδεται δι’ ωφέλιμον φορτίον ίσον προς το δικαιούμενον επί τη βάσει της παλαιάς αδείας. Επί της αδείας ταύτης θ’ αναγράφεται και το απόβαρον του οχήματος όπερ εν ουδεμιά περιπτώσει επιτρέπεται να είναι μεγαλύτερον του υπό των διατάξεων του Κεφ. Γ΄ της υπ’ αριθ. 194350/1965 αποφάσεως του Υπουργού των Συγκοινωνιών καθοριζομένου. Ωσαύτως επί της αδείας θ’ αναγράφεται ως μέγιστον επιτρεπόμενον μικτόν βάρος το άθροισμα των κατά τ’ άνω ωφελίμου φορτίου και αποβάρου, ανεξαρτήτως του υπό του κατασκευαστού του οχήματος επιτρεπομένου μεγίστου συνολικού μικτού βάρους. Εφ’ όσον όμως πρόκειται περί φορτηγού αυτοκινήτου τιθεμένου εις κυκλοφορίαν εις αντικατάστασιν ετέρου, το συνολικόν μικτόν βάρος τούτου ως προσδιορίζεται υπό του εργοστασίου κατασκευής δέον να είναι ίσον ή μικρότερον του συνολικού μικτού βάρους του αντικαθιστωμένου αυτοκινήτου ως τούτο προσδιορίζεται εν τοις ανωτέρω επί αναθεωρήσεως. Εκδόσαν προς τούτο την υπ’ αριθ. 23 πράξιν του, κυρωθησομένην νομοθετικώς μερίμνη του Υπουργού των Οικονομικών ισχύουσαν από της δημοσιεύσεώς της εις την Εφημερίδα της Κυβερνήσεως. 37. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ,  ΕΜΠΟΡΙΟΥ ΚΑΙ ΣΥΓΚΟΙΝΩΝΙΩΝ Αριθ. 8069/379 της 9 Φεβρ./19 Μαρτ.  1966 (ΦΕΚ Β΄ 163) Περί χαρακτηρισμού των κυρίως εξαγωγικών επιχειρήσεων δια την απαλλαγήν της επιβληθείσης προσαυξήσεως των τελών κυκλοφορίας φορτηγών αυτοκινήτων Ιδιωτικής Χρήσεως. Έχοντες υπ’ όψιν τας διατάξεις της παρ. 2 του άρθρ. 9 του Ν.Δ. 4246/1962 «περί ενοποιήσεως των Σιδηροδρομικών Δικτύων του Κράτους και τροποποιήσεως και συμπληρώσεως της περί Διοικήσεως των Σιδηροδρόμων Ελληνικού Κράτους νομοθεσίας και άλλων τινών διατάξεων», αποφασίζομεν: Ι.Δια την εφαρμογήν των διατάξεων του άρθρ. 9 παρ. 2 του Ν.Δ. 4246/1962 των αναφερομένων εις την απαλλαγήν εκ της καταβολής της δια του αυτού άρθρου επιβληθείσης προσαυξήσεως των τελών κυκλοφορίας φορτηγών αυτοκινήτων Ιδιωτικής Χρήσεως, χαρακτηρίζομεν ως κυρίως εξαγωγικάς τας επιχειρήσεις αίτινες: α)Φέρονται εγγεγραμμέναι εις το Μητρώον Εξαγωγέων του Εμπορικού και Βιομηχανικού Επιμελητηρίου της έδρας της Επιχειρήσεως, συμφώνως ταις διατάξεσι του άρθρ. 2 του Ν.Δ. 3999/1959 «περί ελέγχου του εξαγωγικού εμπορίου και άλλων τινών διατάξεων» και β)Έχουσιν ακαθάριστα έσοδα εκ των πραγματοποιουμένων παρ’ αυτών εξαγωγών, ποσοστόν τουλάχιστον 60% του συνόλου των ακαθαρίστων εσόδων των του προηγουμένου έτους. (Αντί της σελ. 242,07) Σελ. 242,07(α) Τεύχος 374-Σελ. 85 Φορτηγά αυτοκίνητα 21.Ε.δ.36-37 ΙΙ.Η απαλλαγή χορηγείται υπό του αρμοδίου Οικονομικού Εφόρου τη αιτήσει της ενδιαφερομένης Επιχειρήσεως και επί τη προσκομίσει: 1)Βεβαιώσεως του αρμοδίου Εμπορικού και Βιομηχανικού Επιμελητηρίου περί της κατά τα εν τη παρ. 1 της παρούσης, εγγραφής της εις το Μητρώον Εξαγωγέων και 2)Βεβαιώσεως του αρμοδίου δια την φορολογίαν του εισοδήματος της Επιχειρήσεως Οικονομικού Εφόρου, εμφαινούσης το σύνολον των ακαθαρίστων εσόδων ταύτης ως και το ποσοστόν των, εξ εξαγωγών, πραγματοποιουμένων εσόδων. Η παρούσα δημοσιευθήτω δια της Εφημερίδος της Κυβερνήσεως. Η παρ. 2 άρθρ. 9 Ν.Δ. 4246/1962 παρατίθεται ανωτ. σελ. 208,31. 